Når du er sykmeldt, skal du vurdere om det er noen oppgaver du fortsatt kan gjøre, og hva du trenger for å klare det.
Den digitale oppfølgingsplanen er et verktøy som er laget for deg og lederen din.
Her starter du med å fylle ut hvilke oppgaver arbeidsdagen din består av.
Tenk veldig konkret: Hva gjør du fra du kommer på jobb til du drar hjem?
Kan du plukke ut noen oppgaver som du kan gjøre til tross for at du er sykmeldt?
Eller trenger du bare å sette ned farten?
Er det noe i arbeidsmiljøet som kan justeres, slik at det blir lettere for deg?
Når du har tenkt gjennom alt dette, har du og lederen din et godt utgangspunkt for å snakke sammen.
Er det noe lederen kan bidra med?
Først lager dere en oversikt over oppgavene,
deretter tar du stilling til om du kan gjøre noen av dem mens du er sykmeldt.
Til slutt skriver dere hva som trengs for at du kan gjøre jobben.
Planen kan oppdateres når som helst hvis dere ser at noe har endret seg, eller hvis nye muligheter dukker opp.
Oppfølgingsplanen gjør det lettere å holde oversikt over hva dere er blitt enige om - og hva som virker.